b'\n_START_ARTICLE_\nBundok Natib\n_START_SECTION_\nMga Aktibidad ng Bulkan\n_START_PARAGRAPH_\nWalang kasaysayan ng pagsabog ang Bundok Natib. Ayon sa pag-aaral noong 1991 ng (Panum at Rayem), pinapalagay na huling pumuputok ang bulkan noong panahon ng Holocene hanggang Pleystosin.  Sa isa pang naunang pag sasaliksik noong 1971 ng (Ebasco Services) ito ay pumutok sa pagitan ng 69,000 + / - 27,000 taong gulang. Ayon sa pag-aaral ni Dr Kevin Rodolfo ng Department of Earth and Environmental Sciences mula sa University of Illinois sa Chicago, nagkaroon pinakahuling pagsabog ang Bundok Natib sa pagitan ng 11,000 at 18,000 taon na ang nakakaraan matapos pag-aralan ang isang sinaunang-panahong pyroclastic flow mula sa ang bulkan papasok sa Subic Bay sa lalawigan ng Zambales._NEWLINE_Sa kasalukuyan ang aktibidad ng Bundok Natib ay pinag-aaralan sa limang maiinit na lugar ng bulkan. Ang  maiinit na batis sa  Natib caldera ay ang Asin, Mamot, Tigulangin, Uyong at Batis ng Paipit.  Ang maiinit na batis ay may temperatura mula  30-56\xc2\xb0C, ito ay may mabagal na daloy at may matatagpuang bahagyang alkaline sa tubig nito._NEWLINE_Itinala ng ng Suriang Pilipino ng Bulkanolohiya at Sesmolohiya ang Bundok Natib ng  bilang isang posibleng aktibong bulkan.\n_START_SECTION_\nHeolohiya\n_START_PARAGRAPH_\nKaramihan sa mga batong matatagpuan sa  Natib ay  biotite, hornblende, andesite, hinahalintulad din  ang daloy ng dacite at dacitic tuffs sa Bundok Mariveles, sa katimugang bahagi ng Tangway ng Bataan. _NEWLINE_Ang Natib ay bahagi ng  kanlurang Sinturong Mabulkan ng Bataan kung saan kabilang ang aktibong  Bundok Pinatubo.'